stanford-oval/wikipedia huggingface dataset:
โซคูล (อัลบั้มซิสตาร์)
รายชื่อเพลง

| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "Let’s Get the Party Started" | Maboos | 1:07 |
| 2. | "So Cool" (쏘쿨) | Brave Brothers | 3:21 |
| 3. | "Girls Do It" | ROVIN | 3:26 |
| 4. | "Follow Me" | ROVIN | 3:16 |
| 5. | "New World" | ROVIN | 3:22 |
| 6. | "I Don't Want a Weak Man" (약한 남자 싫어) | Minfee | 3:00 |
| 7. | "How Dare You" (니까짓게) | Brave Brothers | 3:06 |
| 8. | "Over" | Brave Brothers | 3:19 |
| 9. | "Oh Baby" | Brave Brothers | 3:07 |
| 10. | "Shady Girl" (가식걸) | Brave Brothers | 3:14 |
| 11. | "Push Push" (푸시푸시) | Brave Brothers | 3:07 |
| 12. | "Ma Boy" (Special version) | Brave Brothers | 3:17 |
| ความยาวทั้งหมด: | ความยาวทั้งหมด: | ความยาวทั้งหมด: | 36:37 |
การถกเถียง

หนึ่งวันหลังจากการปล่อยมิวสิกเพลงและอัลบั้มเพลงของพวกเธอปล่อยมาและทางต้นสังกัดสตาร์ซิปต้องมีการเปลี่ยนแปลงท่าเต้นของพวกเธอในเพลง So Coolเพื่อหลีกเหลี่ยงการถกเถียงกัน  เพลง "Girls Do It"เนื่องจากไม่เหมาะสมต่อการออกอากาศ
สำหรับซิงเกิล "Girls Do It" ถูกกำหนดให้เปิดตัวอยู่ในอัลบั้มเดี่ยวชุดที่สองทำให้การคัมแบ็กถูกยกเลิกไป.
ชาร์ตเพลง > การรับรอง

| ชาร์ต | จำนวน |
| --- | --- |
Gaon physical sales: 25,000+
การจำหน่าย

| ประเทศ | วันที่ | ประเทศ | ค่าย |
| --- | --- | --- | --- |
| ประเทศเกาหลีใต้ | 9 สิงหาคม 2554 | CD, Digital download | Starship Entertainment LOEN Entertainment |
| ทั่วโลก | 9 สิงหาคม 2554 | Digital download | Starship Entertainment LOEN Entertainment |
โรงพยาบาลแมคคอร์มิค

| โรงพยาบาลแมคคอร์มิค |
| --- | --- |
McCormick Hospital


ประเภท: โรงพยาบาลเอกชน
ที่ตั้ง: 133 ถนนแก้วนวรัฐ ตำบลวัดเกต อำเภอเมืองเชียงใหม่ จังหวัดเชียงใหม่ 50000
ข้อมูลทั่วไป
ก่อตั้ง: พ.ศ. 2431
ผู้อำนวยการ: นายแพทย์ มาโนช เล้าวงค์
เว็บไซต์: http://www.mccormickhospital.com
โรงพยาบาลแมคคอร์มิค (McCormick Hospital) เป็นโรงพยาบาลเอกชน ตั้งอยู่ที่จังหวัดเชียงใหม่ ก่อตั้งในปี พ.ศ. 2431 โดยคณะมิชชันนารีคณะอเมริกันเพรสไทบีเรียน ตั้งชื่อโรงพยาบาลตามชื่อของนางไซรัส แม็คคอร์มิค  (Mrs.Cyrus  McCormick) เพื่อเป็นเกียรติที่ได้บริจาคเงินเพื่อสร้างโรงพยาบาล ปัจจุบันโรงพยาบาลแมคคอร์มิค เป็นสถานปฏิบัติการของคณะพยาบาลศาสตร์ มหาวิทยาลัยพายัพ
ประวัติ

ในปี พ.ศ. 2430  คณะกรรมการกลางเพรสไบทีเรียนในสหรัฐอเมริกา ได้อนุมัติเงินจำนวน 10,000 เหรียญสหรัฐ เพื่อก่อสร้างโรงพยาบาลที่จังหวัดเชียงใหม่ โดยดำเนินการปรับปรุงสถานที่จำหน่ายยา ให้เป็นสถานพยาบาลที่มีเตียงรับผู้ป่วยไว้ค้างคืนใช้ชื่อว่า "โรงพยาบาลอเมริกันมิชชั่น" (American Mission Hospital) ซึ่งต่อมาได้พัฒนามาเป็นโรงพยาบาลแมคคอร์มิค ในปี พ.ศ. 2431
ในปี พ.ศ. 2463 นางแนนซี มาเรีย แมคคอร์มิค นักธุรกิจชาวสหรัฐอเมริกา ได้บริจาคเงินจำนวน 30,000 เหรียญสหรัฐ เพื่อเป็นทุนในการก่อสร้างโรงพยาบาลแห่งใหม่ นายแพทย์ อี ซี คอร์ท จึงได้ก่อสร้างโรงพยาบาลแห่งใหม่บริเวณทุ่งนาฝั่งซ้ายแม่น้ำปิง ตำบลวัดเกต อำเภอเมืองเชียงใหม่ โดยพระเจ้าบรมวงศ์เธอ กรมหลวงอดิศรอุดมเดช เป็นประธานในพิธีวางศิลาหัวมุม
ในวันที่ 13 มกราคม พ.ศ. 2467 สมเด็จพระมหิตลาธิเบศร อดุลยเดชวิกรม พระบรมราชชนก (เมื่อครั้งดำรงอิสริยยศ สมเด็จเจ้าฟ้ามหิดลอดุลยเดช กรมขุนสงขลานครินทร์ พร้อมด้วยหม่อมสังวาล มหิดล และพระราชชายา เจ้าดารารัศมี เสด็จเป็นองค์ประธานในพิธีเปิดโรงพยาบาลแมคคอร์มิค
ในปี พ.ศ. 2470 พระบาทสมเด็จพระปกเกล้าเจ้าอยู่หัว รัชกาลที่ 7 พร้อมด้วยสมเด็จพระนางเจ้ารำไพพรรณี พระบรมราชินี ได้เสด็จฯ ประพาสจังหวัดเชียงใหม่และเสด็จฯ เยี่ยมโรงพยาบาลแมคคอร์มิค
ในปี พ.ศ. 2472 สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต ได้เสด็จเปิดตึก ณ เชียงใหม่ ซึ่งเจ้าดารารัศมี พระราชชายา พร้อมด้วยเจ้าแก้วนวรัฐ เจ้าผู้ครองนครเชียงใหม่ ได้เป็นองค์ประธานบริจาคทรัพย์ในการสร้างเพื่อใช้เป็นอาคารผู้ป่วยนอก ต่อมาสมเด็จพระนางเจ้าสว่างวัฒนา พระบรมราชเทวี (สมเด็จพระศรีสวรินทิราบรมราชเทวี พระพันวัสสาอัยยิกาเจ้า) ได้เสด็จเปิดตึกสูติกรรม ซึ่งได้บริจาคโดย หลวงอนุสารสุนทร และนางคำเที่ยง ชุติมา
ในปี พ.ศ. 2472 สมเด็จเจ้าฟ้ามหิดลอดุลยเดช กรมขุนสงขลานครินทร์ เมื่อทรงสำเร็จการศึกษาวิชาการแพทย์แล้ว ได้เสด็จมาทรงงานแพทย์ประจำโรงพยาบาลแมคคอร์มิค
พระบาทสมเด็จพระปรเมนทรมหาอานันทมหิดล พระอัฐมรามาธิบดินทร รัชกาลที่ 8 ได้พระราชทานทรัพย์ส่วนพระองค์สร้างตึกผู้ป่วย และพระราชทานนามว่า "ตึกมหิดล" โดยพระเจ้าวรวงศ์เธอ พระองค์เจ้าอาทิตย์ทิพอาภา ผู้สำเร็จราชการแทนพระองค์ ได้เสด็จฯ ทรงเปิดเมื่อวันที่ 31 พฤษภาคม พ.ศ. 2484
ในระหว่างสงครามโลกครั้งที่สอง ปี พ.ศ. 2485 ถึง พ.ศ. 2489  รัฐบาลไทยได้เข้าควบคุมกิจการของโรงพยาบาลแมคคอร์มิคและเปลี่ยนชื่อเป็น "โรงพยาบาลเสรีเริงฤทธิ์" ใช้เป็นโรงพยาบาลสนาม เมื่อสงครามโลกสงบลง รัฐบาลจึงส่งมอบโรงพยาบาลคืนให้กับคณะมิชชั่นนารีดำเนินการต่อ ในเดือนมีนาคม พ.ศ. 2489 และใช้ชื่อ "โรงพยาบาลแมคคอร์มิค" ดังเดิม
ในปี พ.ศ. 2492 นายแพทย์ อี. ซี. คอร์ท ซึ่งได้ทำงานในโรงพยาลแมคคอร์มิคเป็นระยะเวลายาวนานมากกว่า 40 ปี จึงขอเกษียณอายุการทำงานและเดินทางกลับสหรัฐอเมริกา ดังนั้น คณะมิชชั่นนารีเพรสไบทีเรียนจึงมอบโรงพยาบาลแมคคอร์มิค ให้แก่มูลนิธิแห่งสภาคริสตจักรในประเทศไทย เป็นผู้ดูแล
ในปี พ.ศ. 2535 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้ทรงพระกรุณาและพระบรมราชานุญาตให้รื้อ "ตึกมหิดล" และทรงพระกรุณาโปรดเกล้าให้สร้างตึกมหิดลหลังใหม่ขึ้นในตำแหน่งเดิม โดยพระราชทานทรัพย์ส่วนพระองค์ ในการนี้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ได้ทรงพระราชทานทุนทรัพย์ในการก่อสร้างด้วย และพระบาทสมเด็จพระปรมินทรมหาภูมิพลอดุลยเดชฯ ได้เสด็จพระราชดำเนินเปิด "ตึกมหิดล" หลังใหม่อย่างเป็นทางการเมื่อวันที่ 17 มีนาคม พ.ศ. 2535
แหล่งข้อมูลอื่น

เว็บไซต์โรงพยาบาลแมคคอร์มิค เก็บถาวร 2008-08-04 ที่ เวย์แบ็กแมชชีน
แผนที่และภาพถ่ายทางอากาศของ โรงพยาบาลแมคคอร์มิค
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
18°47′49″N 99°00′47″E﻿ / ﻿18.796824°N 99.012973°E﻿ / 18.796824; 99.012973
ไดโงะ นากาฮิโระ

| ไดโงะ นากาฮิโระ |
| --- | --- |
เกิด: 21 สิงหาคม พ.ศ. 2524
ไดโงะ นากาฮิโระ (ญี่ปุ่น: 中広 大悟; โรมาจิ: Daigo Nakahiro) นักมวยสากลชาวญี่ปุ่น เกิดเมื่อ 21 สิงหาคม พ.ศ. 2524 ที่เมืองฮิโรชิมะ ประเทศญี่ปุ่น สถิติการชก 19 ครั้ง ชนะ 17 (น็อค 8) แพ้ 2
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์โลกรุ่นฟลายเวท WBC แพ้คะแนน พงษ์ศักดิ์เล็ก ศิษย์คนองศักดิ์ ที่ กทม.
โรงเรียนสอนคนตาบอด

โรงเรียนสอนคนตาบอด คือโรงเรียนที่จัดการเรียนการสอน กิจกรรม และสิ่งอำนวยความสะดวกแก่ผู้ที่มีความบกพร่องทางการเห็น เพื่อให้ผู้ที่มีความบกพร่องได้รับความรู้ และทักษะเพื่อนำไปใช้ในชีวิตประจำวันได้
โรงเรียนสอนคนตาบอดในประเทศไทย

โดยมากแล้วโรงเรียนสอนคนตาบอดในประเทศไทยจะเป็นสถานศึกษาที่จัดการศึกษาในระบบ ตามหลักสูตรในพระราชบัญญัติการศึกษา 
โรงเรียนสอนคนตาบอดในประเทศไทย มีทั้งโรงเรียนประจำและไปกลับ โดยมากแล้วหลังจากจบจากชั้นสูงสุดในโรงเรียนสอนคนตาบอดที่สังกัดอยู่แล้ว ทางโรงเรียนจะพิจารณาส่งต่อเด็กในระดับการเรียนที่สูงขึ้นในโรงเรียนปกติ เป็นการเรียนร่วมในโรงเรียนทั่วไป นอกจากจะเป็นการพัฒนาระดับความรู้ทางการเรียนที่สูงขึ้นแล้ว ยังเป็นการช่วยให้เด็กที่มีความบกพร่องได้เรียนรู้การใช้ชีวิตกับคนปกติ ฝึกฝนทักษะการใช้ชีวิตในสังคมจริงอีกด้วย
โรงเรียนสอนคนตาบอดแห่งแรกที่จัดตั้งอย่างเป็นทางการในประเทศไทย คือ โรงเรียนสอนคนตาบอดกรุงเทพ
เฮียะกุชิกิ

| MSN-00100 เฮียะกุชิกิ > ข้อมูลทั่วไป |
| --- | --- |
ประเภท: โมบิลสูทรุ่นต้นแบบสำหรับโจมตี
ความสูง: 18.5 เมตร (วัดถึงหัว) 21.4 เมตร (รวมวิงไบน์เดอร์)
น้ำหนัก: 31.5 ตัน (พื้นฐาน) 54.5 ตัน (เต็มพิกัด)
เกราะ: โลหะผสมกันดาเรียม
กำลังเครื่อง: 1850 กิโลวัตต์
อุปกรณ์: ปืนวัลแคน 60 มม. บีมเซเบอร์ บีมไรเฟิล เคลย์บาซูก้า เมก้าบาซูก้าลันเชอร์
คุณสมบัติพิเศษ: แอนติบีมโค้ต
นักบินสำคัญ: ควอโทร วาจีนา บีจา โอเลก
ด ค ก
MSN-00100 เฮียะกุชิกิ(ญี่ปุ่น:百式  ;อังกฤษ:Hyaku Shiki)เป็นโมบิลสูทที่มีบทบาทสำคัญในการ์ตูนญี่ปุ่น อะนิเมะซีรีส์โมบิลสูทเซต้ากันดั้มและโมบิลสูทกันดั้มดับเบิ้ลเซต้า  ออกแบบโดย มาโมรุ นากาโนะ ชื่อเฮียะกุชิกิแปลว่า แบบที่100
แนวคิดของหุ่นรบสีทองนี้ มาโมรุ นากาโนะได้นำมาใช้อีกครั้งเป็นหุ่นรบ ไนท์ออฟโกลด์ในมังงะไฟฟ์สตาร์สตอรี่ ในภาพยนตร์โดราเอมอน ตอนผจญกองทัพมนุษย์เหล็กมีหุ่นยนต์ขนาดใหญ่ ซันดาครอสซึ่งมีลักษณะคล้ายกับเฮียะกุชิกิเป็นอย่างมาก
เนื้อเรื่อง

เฮียะกุชิกิเดิมทีคือเดลต้ากันดั้ม (δ Gundam) ซึ่งเป็นหนึ่งในโมบิลสูทรุ่นต้นแบบของ MSZ-006 เซต้ากันดั้ม ที่แอนาไฮม์อิเล็กทรอนิกพัฒนาขึ้น แต่หลังจากที่ทดสอบแล้วพบว่ากลไกที่ใช้ในการแปลงร่างไม่มีประสิทธิภาพพอ จึงได้รับการดัดแปลงเป็นโมบิลสูทแบบปกติและใช้โครงสร้างแบบมูฟเอเบิ้ลเฟรมที่ศึกษามาจาก RX-178 กันดั้มมาร์คทูว์และตั้งชื่อใหม่เป็นเฮียะกุชิกิตามรหัสเครื่อง เกราะของเฮียะกุชิกิมีสีทองซึ่งเป็นสีของแอนติบีมโค้ตซึ่งทำให้เกราะของเฮียะกุชิกิสามารถทนการโจมตีจากอาวุธบีมที่ไม่รุนแรงนักได้ ด้านหลังของเฮียะกุชิกิมีเกราะปีกวิงไบน์เดอร์ซึ่งช่วยในการควบคุมการเคลื่อนไหวด้วยระบบ AMBAC (Active Mass Balance Auto Control)และติดตั้งท่อขับดันเสริมเอาไว้ อาวุธที่มีอานุภาพมากที่สุดของเฮียะกุชิกิก็คือเมก้าบาซูก้าลันเชอร์ซึ่งเป็นบีมแคนน่อนขนาดใหญ่ที่มีท่อขับดันติดตั้งไว้เพื่อให้เคลื่อนที่ได้และเป็นต้นแบบของไฮเปอร์เมก้าลันเชอร์ของเซต้ากันดั้มและยาน FXA-08R เมก้าไรเดอร์ในภายหลัง เมก้าบาซูก้าลันเชอร์มีอานุภาพมากพอที่จะสามารถทำลายยานรบของศัตรูได้ในการยิงเดียว แต่เนื่องจากใช้พลังงานมากจึงต้องเชื่อมต่อกับเตาปฏิกรณ์ของโมบิลสูทเครื่องอื่นและสามารถยิงได้เพียงนัดเดียวเท่านั้น
เฮียะกุชิกิเป็นโมบิลสูทประจำตัวของควอโทร วาจีนาจนกระทั่งเฮียะกุชิกิได้รับความเสียหายอย่างหนักในการต่อสู้กับ AMX-004 คิวเบเลย์ของ ฮามาน คานและควอโทรได้หายสาบสูญไป เฮียะกุชิกิได้รับการซ่อมจนสมบูรณ์และมีการใช้งานต่อมาโดยไม่มีนักบินประจำ
รูปแบบอื่นๆ > MSR-00100S เฮียะกุชิกิรุ่นปรับปรุง

โมบิลสูทของแอนาไฮม์อิเล็กทรอนิกที่พัฒนาต่อมาจากเฮียะกุชิกิ วิงไบน์เดอร์ได้รับการเสริมสมรรถนะโดยรวมเอารูปแบบของแรนดอมไบน์เดอร์ของ RMS-099 ริคดิแอสเอาไว้ด้วย แอนาไฮม์อิเล็กทรอนิกพัฒนาขึ้นมาเฮียะกุชิกิรุ่นปรับปรุงเพื่อศึกษาความเป็นไปได้ในการผลิตเป็นจำนวนมาก เฮียะกุชิกิรุ่นปรับปรุงมีอาวุธติดไหล่คือปืนพัลส์เลเซอร์และบีมแก็ตลิ่งกัน เฮียะกุชิกิรุ่นปรับปรุงเป็นส่วนหนึ่งของดีไซน์ต้นฉบับ เซต้ากันดั้ม โมบิลสูทวาริเอชั่น ออกแบบโดย คาซุมิ ฟุจิตะ
รูปแบบอื่นๆ > MSR-00100S เฮียะกุชิกิรุ่นปรับปรุงแบบผลิตจำนวนมาก

รุ่นผลิตจำนวนมากของเฮียะกุชิกิรุ่นปรับปรุงซึ่งเปลี่ยนอาวุธติดไหล่เป็นลันเชอร์อเนกประสงค์แบบหกลำกล้องแทนบีมแก็ตลิ่งและพัลส์เลเซอร์ ด้านหลังไม่มีวิงไบน์เดอร์เพื่อลดค่าใช้จ่าย แต่สุดท้ายก็ไม่ได้เข้าสู่การผลิตจำนวนมากจริงๆ เฮียะกุชิกิรุ่นปรับปรุงแบบผลิตจำนวนมากเป็นส่วนหนึ่งของดีไซน์ต้นฉบับ เซต้ากันดั้ม โมบิลสูทวาริเอชั่น ออกแบบโดย คาซุมิ ฟุจิตะ
รูปแบบอื่นๆ > FA-100S ฟุลอาเมอร์เฮียะกุชิกิรุ่นปรับปรุง

เฮียะกุชิกิรุ่นปรับปรุงที่เพิ่มพลังในการต่อสู้ด้วยเกราะฟุลอาเมอร์ กลายเป็นFA-100S ฟุลอาเมอร์เฮียะกุชิกิรุ่นปรับปรุง เกราะนี้หนาและหนักมากจึงทำให้อัตรเร่งและความคล่องแคล่วลดลงอย่างมาก แต่ก็ติดตั้งอาวุธหนักอย่างปืนมหาอนุภาคหรือเมก้าบัสเตอร์ซึ่งมีอานุภาพสูง และสามารถถอดเกราะทิ้งในยามคับขันได้ สมาชิกของกลุ่มต่อต้านสหพันธ์โลก คลิฟ เฟลมมิ่งได้ใช้ฟุลอาเมอร์เฮียะกุชิกิรุ่นปรับปรุงในการต่อสู้กับ MRX-011 ไซโคกันดั้มรุ่นผลิตจำนวนมาก ในบริเวณนครอุตสาหกรรมเอปซิลอน ในวันที่20 พฤศจิกายน 0087 ฟุลอาเมอร์เฮียะกุชิกิรุ่นปรับปรุงเป็นส่วนหนึ่งของดีไซน์ต้นฉบับ โมบิลสูทคอลลเคชั่นของคุนิโอะ โอคาวาระ
รูปแบบอื่นๆ > MSK-100S เฮียะกุชิกิรุ่นปรับปรุงภาคพื้นดิน

รุ่นพิเศษของเฮียะกุชิกิรุ่นปรับปรุงซึ่งประจำอยู่กับหน่วยคาราบา รุ่นนี้ไม่มีวิงไบน์เดอร์ แต่ใช้ฉนวนบุไว้ตามส่วนต่างๆทำให้สามารถรบได้ในทุกสมรภูมิโดยเฉพาะพื้นที่ชื้นแฉะหรือใต้น้ำและมีเกราะสีเขียวอ่อนแทนสีทอง เฮียะกุชิกิรุ่นปรับปรุงภาคพื้นดินเป็นส่วนหนึ่งของดีไซน์ต้นฉบับ โมบิลสูทคอลลเคชั่นของคุนิโอะ โอคาวาระ
รูปแบบอื่นๆ > MSN-001A1 เดลต้าพลัส

| MSN-001A1 เดลต้าพลัส > ข้อมูลทั่วไป |
| --- | --- |
ประเภท: โมบิลสูทแบบแปลงร่างได้รุ่นต้นแบบ
ความสูง: 19.6 เมตร
น้ำหนัก: 27.2 ตัน
เกราะ: โลหะผสมกันดาเรียม
กำลังเครื่อง: 2360 กิโลวัตต์
อุปกรณ์: บีมเซเบอร์ บีมไรเฟิล โล่
นักบินสำคัญ: ริดดี้ มาเซนัส
ด ค ก
ปรากฏตัวในนิยาย กันดั้มยูนิคอร์น เป็นรุ่นดัดแปลงมาจากเดลต้ากันดั้มซึ่งเป็นรูปแบบดั้งเดิมของเฮียะกุชิกิ สามารถแปลงร่างเป็นยานเวฟไรเดอร์และเข้าสู่บรรยากาศโลกได้เหมือนเซต้ากันดั้ม ออกแบบโดยฮาจิเมะ คาโทกิ
ดูเพิ่ม

รายชื่อหุ่นยนต์ใน Universal Century
โทรลล์ อีวาน

โทรลล์ อีวาน ตัวละครในเซนต์เซย่าภาคเจ้านรกฮาเดส เป็น 1 ใน 108 สเป็คเตอร์ ปรากฏตัวเพียงสั้น ๆ เท่านั้น
บทบาท

โทรลล์ อีวาน เป็นสเป็คเตอร์ผู้คุมนรกขุมที่ 4 หลังจากที่ดราก้อน ชิริว, ซิกนัส เฮียวกะ และเจมินี่ คาน่อนผ่านนรกขุมที่ 3 ของโกเล็ม ร็อค มาแล้ว อีวานก็ปรากฏตัวขึ้นพร้อมกล่าวว่า "พวกนายจะไปไหน ฉันไม่ยอมให้นายผ่านไปหรอก ฉันชื่อ..." แต่ไม่ทันจะได้กล่าวจบ ก็ถูกท่าไม้ตาย ไดม่อน ดัสต์ ของเฮียวกะเล่นงานใส่ ก่อนจะล้มลงด้วยคำพูดที่ว่า "เทน...ไบ" เท่านั้นเอง
เซอร์พลีส

อีวาน สวมชุดเซอร์พลีสโทรลล์ อันเป็นอสูรกายรูปร่างใหญ่โตที่อาศัยอยู่ตามป่าเขา ในตำนานสแกนดิเนเวีย
| ด ค กตัวละครในเรื่องเซนต์เซย่า |
| --- | --- | --- |
| บรอนซ์เซนต์ |  เพกาซัส เซย่า  เพกาซัส เท็นมะ (LS)  เพกาซัส เท็นมะ(ND)  เพกาซัส โคกะ  ดราก้อน ชิริว  ดราก้อน ริวโฮ  ซิกนัส เฮียวกะ  อันโดรเมด้า ชุน  ฟีนิกซ์ อิคคิ  ไลโอเน็ต โซมะ  อาควีล่า ยูนะ  วูลฟ์ ฮารุโตะ  โอไรอ้อน เอเดน  ยูนิคอร์น จาบุ  ยูนิคอร์น ยาโตะ  ไฮดร้า อิจิ  แบร์ เงกิ  วูล์ฟ นาจิ  ไลโอเน็ต บัน  คาเมเลี่ยน จูน  |  |
| ซิลเวอร์เซนต์ | อีเกิ้ล มารีน โอฟิวซุส ไชน่า  ลิซาร์ด มิสตี้  ไคโทส โมเซซ  เฮาด์ แอสเทเรี่ยน  เซนทอร์ บาเบล  ออไรก้า คาเพลล่า  โครว์ จาเมี่ยน  เซอร์บิรัส ดันเต้  เพอร์เซอุส อัลกอร์  คานิสเมเจอร์ ซิริอุส  มุสก้า ดิออส  เฮอร์คิวลิส อัลเกตี้  ซาจิตต้า เทรมี่  เซเฟอุส ไดดาลอส  ไลร่า โอฟี่  คริสตัลเซนต์  เครน ยุสุริฮะ  ไฮดรัส อิจิ |  |
| แบล็คเซนต์ |  จังโก้  แบล็คเพกาซัส  แบล็คดราก้อน  แบล็คสวอน  แบล็คอันโดรเมด้า  แบล็คฟินิกซ์  |  |
| โกลด์เซนต์ |  แอเรียส มู  แอเรียส ชิออน  ทอรัส อัลเดบารัน  เจมินี่ ซากะ  เจมินี่ คาน่อน  เจมินี่ อัสปูรอส  เจมินี่ เดฟเทรอส  แคนเซอร์ เดธมาสค์  เลโอ ไอโอเลีย  เลโอ เรกูลัส  เวอร์โก้ ชากะ  เวอร์โก้ อัศมิฐา  ไลบร้า โดโก  ไลบร้า ชิริว  สกอร์เปี้ยน มิโร่  ซาจิททาเรียส ไอโอลอส  ซาจิททาเรียส เซย์ย่า  แคปริคอร์น ชูร่า  อควอเรียส คามิว  พิสซิส อโฟรดิเท  |  |
| ก็อดวอริเออร์ |  เฟคด้า ธอร์  แอริออธ เฟนริล  เมรัค ฮาเก้น  เบเนทนาช มีเมย์  เม็กเรซ อัลเบริช  มิซาร์ ชิด  อัลกอร์ บั๊ด  โดเบ ซิกฟรีด  |  |
| มารีเนอร์ |  เมอร์เมด เททีส  ซีฮอร์ส ไบอัน  สคิวล่า อิโอ  คริสซาออร์ กฤษณะ  ลิมนาเดส คาสะ  คราเก้น ไอแซ็ค  ไซเรน โซเรนต์  ซีดราก้อน คาน่อน  |  |
| สเป็คเตอร์ |  ไวเวิร์น ราดาแมนทีส  กริฟฟ่อน มีนอส  การูด้า ไออาคอส  อาเครอน ชารอน  สเคเลตัน มารูคิโน่  บัลร็อค รูเน่  สฟิงซ์ ฟาโรห์  โกเล็ม ร็อค  โทรล อิวาล  ไลคาออน ฟลีกีอัส  เดทลี่ บีเทิล สแตนด์  ฮาร์ปี้ วาเลนไทน์  บาซิลิสค์ ซิลฟิด  มิโนทอรัส กอร์ดอน  อราวเน่ ควีน  ฟล็อก เซรอส  ดีพ นีโอเบ  ไซคลอปส์ คีกันต์  ปาปิญอง มิว  เวิร์ม ไรมี่  ดิวราแฮน คิวบ์  เอลฟ์ มิลูส  กอร์กอน อ๊อก  เมฟิสโตเฟเลส โยมะ  |  |
| เทพเจ้า |  อาเทน่า  ฮาเดส  โพไซดอน  ซุส  อาเรส  แอโฟรไดที  พัลลัส  ฮีรา  ดิมีเทอร์  เฮสเทีย  อาร์ทิมิส  อพอลโล  เฮอร์มีส  ฮิฟีสตัส  โอดิน  ธอร์  โลกิ  |  |
| อื่น ๆ |  คิโด ซาโอริ  โพลาริส ฮิลด้า  จูเลี่ยน โซโล  ซาช่า  อาโรน  แพนโดรา  อาวล์ พาร์ทีต้า  |  |
 โครงการ  หมวดหมู่  สถานีย่อย
โรงพยาบาลสิชล

| โรงพยาบาลสิชล |
| --- | --- |


ภูมิศาสตร์
ที่ตั้ง: เลขที่ 189 หมู่ที่ 5 ถนนศุภโยคพัฒนา ตำบลสิชล อำเภอสิชล จังหวัดนครศรีธรรมราช, ประเทศไทย
หน่วยงาน
ประเภท: โรงพยาบาลทั่วไป
บริการสุขภาพ
แผนกฉุกเฉิน: มี
จำนวนเตียง: 300 เตียง
ประวัติ
เปิดให้บริการ: พ.ศ. 2481
ลิงก์
เว็บไซต์: sichon-hospital.com
โรงพยาบาลสิชล เป็นโรงพยาบาลทั่วไป ขนาด 300 เตียง ตั้งอยู่เลขที่ 189 หมู่ที่ 5 ถนนศุภโยคพัฒนา ตำบลสิชล อำเภอสิชล จังหวัดนครศรีธรรมราช สังกัดสำนักงานสาธารณสุขจังหวัดนครศรีธรรมราช
โรงพยาบาลสิชลพัฒนามาจาก สุขศาลา ซึ่งก่อตั้งเมื่อ พ.ศ. 2481 ต่อมาเมื่อ พ.ศ. 2507 พัฒนาเป็นสถานีอนามัยชั้น 2 และ ยกฐานะเป็นสถานีอนามัยชั้น 1 และมีแพทย์ประจำตั้งแต่ พ.ศ. 2513 จนเมื่อ พ.ศ. 2521 ยกฐานะเป็นโรงพยาบาลอำเภอสิชล ขนาด 10 เตียง ยกฐานะเป็นโรงพยาบาลชุมชนขนาด 30 เตียง เมื่อ พ.ศ. 2526 ได้รับอนุมัติให้ยกฐานะเป็นโรงพยาบาลชุมชนขนาด 60 เตียง เมื่อ พ.ศ. 2536 และได้รับอนุมัติให้ยกฐานะเป็นโรงพยาบาลชุมชนขนาด 120 เตียง เมื่อ พ.ศ. 2541 ต่อมาเมื่อ พ.ศ. 2565 สร้างอาคารแห่งใหม่ 1 หลังสำหรับการผ่าตัด มีจำนวน 6 ชั้น ประกอบด้วยห้องผ่าตัดระดับมาตรฐาน 6 ห้อง (รวมเป็น 13 ห้อง) และห้องสวนหัวใจและเอ็กซ์เรย์หลอดเลือดอีก 1 ห้อง
โรงพยาบาลให้บริการให้หลายกลุ่มโรค เช่น จักษุ ทันตกรรม รังสีวินิจฉัย เวชกรรมฟื้นฟู ไตเทียม แพทย์แผนไทยและแพทย์ทางเลือก
โอเปร่า (เว็บเบราว์เซอร์)

สำหรับความหมายอื่น ดูที่ โอเปร่า (แก้ความกำกวม)
| --- | --- |


นักพัฒนา: Opera Software ASA
วันที่เปิดตัว: ค.ศ. 1996

รุ่นเสถียร: 97.0.4719.28 23 มี.ค. ค.ศ.2023 
 
ภาษาที่เขียน: C++
เอนจิน: Presto
ระบบปฏิบัติการ: FreeBSD, Linux, Mac OS X, Microsoft Windows, Solaris, Symbian OS
ภาษา: 51 ภาษา
ประเภท: เว็บเบราว์เซอร์
สัญญาอนุญาต: ฟรีแวร์
เว็บไซต์: www.opera.com
โอเปร่า (Opera) คือชื่อซอฟต์แวร์ ที่รวมเว็บเบราว์เซอร์และโปรแกรมสำหรับใช้งานอินเทอร์เน็ตอื่น ๆ พัฒนาโดยบริษัทโอเปร่า ประเทศนอร์เวย์ ในปัจจุบันโอเปร่าเป็นผู้นำในตลาดเว็บเบราว์เซอร์สำหรับโทรศัพท์มือถือ และพีดีเอ นอกจากนี้ยังถูกนำไปใช้ในระบบโทรทัศน์ที่มีการโต้ตอบระหว่างผู้ชม (interactive television, iTV) ในบางประเทศ เมื่อไม่นานนี้ บริษัทโอเปร่าได้ร่วมมือกับบริษัทอะโดบีซิสเต็มส์ ผู้ผลิตซอฟต์แวร์ด้านการสร้างสรรค์สื่อ เพื่อรวมโอเปร่ากับโปรแกรมในชุด อะโดบีครีเอทีฟสวีท
และเมื่อ 20 กันยายน 2548 ทาง opera (Opera Software ASA) ได้เปิดให้ opera browser (เวอร์ชันสำหรับ desktop) เป็นซอฟต์แวร์ที่สามารถโหลดใช้งานได้ฟรี และไม่มี Ad Banner ใด ๆ ในตัวโปรแกรม สามารถใช้งานได้เต็มรูปแบบ
ชุดโอเปร่าประกอบไปด้วย
โปรแกรมค้นดูเว็บ (เว็บเบราว์เซอร์)
โปรแกรมอีเมล (E-mail client)
โปรแกรมไออาร์ซี (IRC client)
โปรแกรมสมุดที่อยู่ (Address book)
โปรแกรมอ่านข่าวจากแหล่งข้อมูลอื่น (News aggregator)
โปรแกรมโอเปร่าวิจิท (Opera Widget)
นอกจากนี้ยังมีแอปพลิเคชันโอเปร่าสามตัวสำหรับโทรศัพท์มือถือ นั่นคือ Opera Mobile, Opera Touch  และ Opera Mini.
ระบบปฏิบัติการที่ใช้ได้

โอเปร่าสามารถใช้ได้ในในระบบปฏิบัติการต่าง ๆ ดังนี้ (ตัวเลขในวงเล็บคือรุ่นล่าสุดของโอเปร่าที่ใช้ได้ โดยแต่ละภาษาอาจแตกต่างกัน)
วินโดวส์ 95 หรือใหม่กว่า (8.01)
วินโดวส์ 3.x (3.62)
แมคโอเอสเท็น (8.01)
แมคโอเอส (6.03)
ลีนุกซ์ (8.01)
ซิมเบียน Series 60 (8.00)
ซิมเบียน UIQ (6.31)
FreeBSD (8.01)
โซลาริส (8.01)
โอเอส/2 (5.12)
BeOS (3.62)
QNX (6.0.1)
นินเทนโด วี (Internet Channel)
Nintendo DS (Nintendo DS Browser)
แหล่งข้อมูลอื่น

เว็บไซต์โอเปร่า (ภาษาอังกฤษ)
เว็บสอนการใช้งานโอเปร่า สำหรับคนไทย เก็บถาวร 2010-02-02 ที่ เวย์แบ็กแมชชีน
แนะนำการใช้งานโอเปร่า และการปรับแต่ง เก็บถาวร 2005-11-21 ที่ เวย์แบ็กแมชชีน
ไดโงะ (จังหวัดอิบารากิ)

ไดโงะ (ญี่ปุ่น: 大子町; โรมาจิ: ไดโงมาจิ) เป็นเมืองที่ตั้งอยู่ในอำเภอคูจิ จังหวัดอิบารากิ ประเทศญี่ปุ่น
เมื่อวันที่ 1 มีนาคม ค.ศ. 2023 เมืองนี้มีประชากรประมาณ 14,719 คน และมีความหนาแน่นของประชากร 45.2 คนต่อตารางกิโลเมตร มีเนื้อที่ทั้งหมด 325.76 ตารางกิโลเมตร
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Daigo, Ibaraki
เว็บไซต์ทางการ (ในภาษาญี่ปุ่น)
| ด ค ก จังหวัดอิบารากิ |
| --- | --- | --- |
มิโตะ (เมืองหลวง)
| นครศูนย์กลาง |  มิโตะ  |  |
| นครพิเศษ |  สึกูบะ  |  |
| นคร |  คาชิมะ  คาซามะ  คาซูมิงาอูระ  คามิซุ  คิตะอิบารากิ  โคงะ  โจโซ  ชิกูเซ  ชิมตสึมะ  ซากูรางาวะ  ทากาฮางิ  โทริเดะ  นากะ  นาเมงาตะ  บันโด  โมริยะ  ยูกิ  รีวงาซากิ  สึกูบามิราอิ  สึจิอูระ  อิชิโอกะ  อิตาโกะ  อินาชิกิ  อูชิกุ  โอมิตามะ  ฮิตาจิ  ฮิตาจินากะ  ฮิตาจิโอตะ  ฮิตาจิโอมิยะ  โฮโกตะ  |  |
| เมืองและหมู่บ้าน แบ่งตามอำเภอ |  อำเภอคิตะโซมะ โทเนะ  อำเภอคูจิ ไดโงะ  อำเภอซาชิมะ โกกะ  ซาไก  อำเภอนากะ นากะ  อำเภอยูกิ ยาจิโยะ  อำเภออินาชิกิ คาวาจิ  มิโฮะ  อามิ  อำเภอฮิงาชิอิบารากิ ชิโรซาโตะ  อิบารากิ  โออาไร  |  |
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  อิสราเอล  สหรัฐ  ญี่ปุ่น 
ภูมิศาสตร์:  มิวสิกเบรนซ์ พื้นที่
โยชิกิ นากาจิมะ

| โยชิกิ นากาจิมะ |
| --- | --- |
中島 ヨシキ

เกิด:  (1993-06-26) 26 มิถุนายน ค.ศ. 1993 (31 ปี) จังหวัดคานางาวะ ประเทศญี่ปุ่น
ชื่ออื่น: โยชิคิง (ヨシキング)
อาชีพ: นักพากย์
องค์การ: 81 Produce
ส่วนสูง: 174 ซม.
โยชิกิ นากาจิมะ (ญี่ปุ่น: 中島 ヨシキ; โรมาจิ: Nakajima Yoshiki,  26 มิถุนายน 1993 - ) เป็นนักพากย์ชายชาวญี่ปุ่น เกิดที่เมืองโยโกฮามะ จังหวัดคานางาวะ สังกัด 81 Produce
ผลงานพากย์

DYNAMIC CHORD (อาโออิ ยุกิ)
ฮินะมัตสึริ (นิตตะ โยชิฟุมิ)
นายท่านอยู่บนตักหรือบางทีอยู่บนหัวเรา (โอกามิ ยูโงะ)
อ็องซ็องบล์ สตาร์ (นางุโมะ เทโตระ)
พลันเดอเรอร์ จอมโจรคนเหนือเลข (ซากาอิ ริฮิโตะ)
ยูไนต์อัพ! (สึจิโด มาโอโตะ)
มหาเนตรผู้พิทักษ์ (สึซึริ)
โอปัส.คัลเลอร์ส (มิกุริอะ คาเอเดะ)
อันเนมด์ เมโมรี่ (ออสการ์)
โลหะหลังทรานซิชัน

| 13 | 14 | 15 | 16 | 17 |
| --- | --- | --- | --- | --- |
| B โบรอน | C คาร์บอน | N ไนโตรเจน | O ออกซิเจน | F ฟลูออรีน |
| Al อะลูมิเนียม | Si ซิลิกอน | P ฟอสฟอรัส | S กำมะถัน | Cl คลอรีน |
| Ga แกลเลียม | Ge เจอร์เมเนียม | As สารหนู | Se ซีลีเนียม | Br โบรมีน |
| In อินเดียม | Sn ดีบุก | Sb พลวง | Te เทลลูเรียม | I ไอโอดีน |
| Tl แทลเลียม | Pb ตะกั่ว | Bi บิสมัท | Po พอโลเนียม | At แอสทาทีน |
| Nh นิโฮเนียม | Fl ฟลีโรเวียม | Mc มอสโกเวียม | Lv ลิเวอร์มอเรียม | Ts เทนเนสซีน |
โลหะหลังทรานซิชัน (อังกฤษ: post-transition metals) คือธาตุในอนุกรมเคมีของตารางธาตุที่อยู่ระหว่างธาตุกึ่งโลหะ (metalloids) และธาตุโลหะทรานซิชัน (transition metals) มีประจุไฟฟ้าบวกมากกว่าโลหะแอลคาไล (alkali metals) และโลหะแอลคาไลน์เอิร์ท (alkaline earth metals) มีจุดหลอมเหลวและจุดเดือดต่ำกว่าโลหะทรานซิชัน โลหะหลังทรานซิชันมีดังนี้
อะลูมิเนียม (aluminium)
แกลเลียม (gallium)
อินเดียม (indium)
ดีบุก (tin)
แทลเลียม (thallium)
ตะกั่ว (lead)
บิสมัท (bismuth)
นิโฮเนียม (nihonium)
ฟลีโรเวียม (flerovium)
มอสโกเวียม (moscovium)
ลิเวอร์มอเรียม (livermorium)
โลหะเบา

โลหะเบา คือโลหะที่มีน้ำหนักอะตอมต่ำ จุดแบ่งแยกระหว่างโลหะหนักกับโลหะเบาอาจมีการแบ่งที่ไม่เหมือนกัน แต่โลหะเบาก็มักจะมีธาตุลิเทียม เบริลเลียม โซเดียม แมกนีเซียม และอะลูมิเนียมรวมอยู่ด้วย บางครั้งโลหะเบาก็รวมไปถึงโลหะอื่นที่มีน้ำหนักอะตอมน้อยกว่าธาตุนิกเกิล และหลังจากนิกเกิลเป็นต้นไปก็เป็นโลหะหนัก ปกติแล้วโลหะเบาจะเป็นพิษน้อยกว่าโลหะหนัก โลหะเบาหลายชนิดจะเป็นพิษเมื่อมีปริมาณมาก
ดูเพิ่ม

โลหะหนัก
โลหะเจือ (อัลลอย)
อโลหะ
โรงพยาบาลสมเด็จพระสังฆราช องค์ที่ 17

โรงพยาบาลสมเด็จพระสังฆราช  องค์ที่ 17 จังหวัดสุพรรณบุรี ตั้งอยู่เลขที่ 165 ถนนบางลี่ - หนองวัลย์เปรียง ตำบลสองพี่น้อง อำเภอสองพี่น้อง จังหวัดสุพรรณบุรี ห่างจากตัวจังหวัด 35 กิโลเมตร โดยประมาณ มีเนื้อที่ 60 ไร่
มีอาณาเขต ดังนี้
ทิศเหนือ : ติดกับถนนสายบางลี่-หนองวัลย์เปรียงตรงข้ามหน้าโรงเรียนบางลี่วิทยา
ทิศใต้ : ติดกับแปลงทำนาของชาวบ้าน
ทิศตะวันออก : ติดกับที่ทำการไปรษณีย์โทรเลขสองพี่น้อง อยู่ห่างจากตลาดบางลี่ประมาณ 1 กิโลเมตร
ทิศตะวันตก : ติดกับชุมสายโทรศัพท์อำเภอสองพี่น้อง
โรงพยาบาลสมเด็จพระสังฆราช องค์ที่ 17 สร้างขึ้นเมื่อ พ.ศ. 2510 แล้วเสร็จเมื่อ พ.ศ. 2514 โดยสมเด็จพระวันรัต (สมณศักดิ์ขณะนั้น) เป็นอาคารคอนกรีตเสริมเหล็ก 2 ชั้น แบ่งออกเป็น 20 ห้อง ใช้ชื่อว่า
"โรงพยาบาลสมเด็จพระวันรัต" ต่อมาได้มอบให้อยู่ในความดูแลของกระทรวงสาธารณสุขเมื่อปี พ.ศ. 2516 และได้รับการยกฐานะเป็นโรงพยาบาลทั่วไปขนาด 210 เตียง เมื่อพ.ศ. 2536 จากการสนับสนุนของ ฯพณฯ บรรหาร ศิลปอาชา
แยกไฟฉาย

| --- | --- |

แยกไฟฉายในปี พ.ศ. 2562

ชื่ออักษรไทย: ไฟฉาย
ชื่ออักษรโรมัน: Faichai
รหัสทางแยก: N407 (ESRI), 154 (กทม.)
ที่ตั้ง: แขวงบ้านช่างหล่อและแขวงบางขุนศรี เขตบางกอกน้อย กรุงเทพมหานคร
ทิศทางการจราจร
↑: ถนนจรัญสนิทวงศ์ » แยกบางขุนนนท์
→: ถนนพรานนก » แยกพรานนก
↓: ถนนจรัญสนิทวงศ์ » แยกพาณิชยการธนบุรี
←: ถนนพรานนก-พุทธมณฑล สาย 4 » ถนนกาญจนาภิเษก
แยกไฟฉาย เป็นสี่แยกถนนพรานนกบรรจบถนนจรัญสนิทวงศ์ ใจกลางพื้นที่เขตบางกอกน้อย กรุงเทพมหานคร เป็นจุดเริ่มต้นของถนนพรานนก ซึ่งเชื่อมต่อกับถนนอิสรภาพและถนนอรุณอมรินทร์ ไปยังตลาดสดพรานนก และพื้นที่ริมแม่น้ำเจ้าพระยาของฝั่งธนบุรีชั้นใน ได้แก่ท่าน้ำวังหลัง โรงพยาบาลศิริราช ในเขตบางกอกน้อย และวัดอรุณฯ พระราชวังเดิม ในเขตบางกอกใหญ่
แยกไฟฉายเดิมมีสภาพเป็นสามแยกจนกระทั่งโครงการถนนพรานนกตัดใหม่แล้วเสร็จ จึงเกิดสภาพเป็นสี่แยก โดยเชื่อมถนนจรัญสนิทวงศ์และถนนพรานนกเข้ากับถนนกาญจนาภิเษก ซึ่งจะทำให้การสัญจรระหว่างพื้นที่บางกอกน้อยและพื้นที่รอบนอก เช่น ตลิ่งชัน ทวีวัฒนา สะดวกสบายมากขึ้น ตั้งแต่ปลายปี พ.ศ. 2558